題束道輔懷疏亭二首  其一
作者：劉跂
朝代：宋

paragraphs: 逢時樂宦達，既達貴蚤休。
東門兩歸客，冉冉不可留。
大夫名賢後，出處亦俱優。
築室在何許，南郭林塘幽。
安車搖佩魚，步屧隨杖鳩。
勝日至佳客，懽顔終獻酬。
鄙人最樗散，世用一何繆。
政以無事身，尊俎常見收。
令年掃三徑，近不隔虎丘。
欲問杜陵老，來往幾風流。